als_Latn dik_Latn sag_Latn
“Nuk kishte asnjë fakt kundër meje. Por vetëm kështu mund të vazhdoj i qetë nw aktivitetin tim. Mynihu? Mund tw shkoj gjatë festës së birrës”
Vetëm disa orë pasi pagoi 100 milionë dollarë për t’u liruar nga akuzat për korrupsion, bosi i Formula 1 shprehet “i penduar”, sepse sipas tij nuk kishte asnjë provë për ta shpallur atw fajtor. Por ky ishte verdikti i Gjykatës së Mynihut, e cila i la dy mundësi: ose të paguante shumën, ose 10 vjet burg. Ekleston zgjodhi të parën. “Në të vërtetë nuk kishte asgjë kundër meje”, shprehet bosi i Formula 1, i cili për BBC shton se: “Gjykatësi deklaroi pak a shumë se isha i pafajshëm, ndaj mendoj se u tregova naiv që pagova shumën e caktuar për të mbyllur çështjen. Megjithatë, gjithçka u mbyll dhe tashmë mund të vazhdoj të bëj atë që kam dëshirë më shumë, të drejtoj Formula 1. Kështu funksionojnë gjërat në Gjermani”. Duhet ta pranoj se është pak e trishtueshme të paguash kaq shumë, por është më e trishtë të mos kesh para për ta bërë një gjë të tillë. Më duhet ta pranoj se më pëlqen kjo mënyrë e funksionimit të gjërave në kapitalizëm. Mund të kthehem ndonjë ditë në Mynih, ndoshta për festën e birrës”, ironizoi manjati i Formula 1.
als_Latn als_Latn